《以谢玄晖鼓吹曲分题赋诗送萧伯龄赴春官 其三 逶迤带绿水》
明代·梁兰

禁渠通窈窕，绿水带逶迤。烟度凝光净，风回生浪迟。

绣衣绚暖翠，朱绂照涟漪。菱花开晓镜，杨柳曳春丝。

共言曲江上，彷佛金明池。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。